**KÖRMEND VÁROS ÖNKORMÁNYZATA KÉPVISELŐ-TESTÜLETÉNEK …./….. (…) ÖNKORMÁNYZATI RENDELETE**

**A HÁZASSÁGKÖTÉSEK ÉS EGYÉB CSALÁDI ESEMÉNYEK LEBONYOLÍTÁSÁRÓL, SZOLGÁLTATÁSI DÍJAIRÓL SZÓLÓ 3/2011. (II.09) SZÁMÚ ÖNKORMÁNYZATI RENDELET MÓDOSÍTÁSÁRÓL**

Körmend Város Önkormányzatának Képviselő-testülete a Magyarország Helyi Önkormányzatairól szóló 2011. évi CLXXXIX. Törvény 42. § (1) bekezdésben, az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet (a továbbiakban: At.) 42/A.§ (4) bekezdésében, és az Alaptörvény 32. cikk (2) bekezdésében foglalt felhatalmazás alapján a következőket rendeli el:

1.§ Körmend város Önkormányzata Képviselő-testületének a házasságkötések és egyéb családi események lebonyolításáról, szolgáltatási díjairól szóló 3/2011. (II.09.) önkormányzati rendelet – a továbbiakban rendelet – 9.§ (1) bekezdése helyébe a következő rendelkezés lép:

„ (1) A hivatali munkaidőn kívüli házasságkötési eljárások lebonyolításáért az anyakönyvvezetőt 6000 Ft. összegű juttatás illeti meg.”

2. § A rendelet 9.§ (2) bekezdése helyébe a következő rendelkezés lép:

„(2) Amennyiben az anyakönyvvezető ugyanazon a napon több házasságkötési eljárást is lebonyolít hivatali munkaidőn kívül, úgy az (1) bekezdés szerinti juttatás mértéke minden további házasságkötési eljárásra vetítetten 2000 Ft-tal emelkedik.”

3.§ E rendelet kihirdetése napján lép hatályba, rendelkezéseit a hatályba lépést követően lebonyolítandó házasságkötési eljárások vonatkozásában kell alkalmazni.

Körmend, 2014. május 29.

Bebes István sk. Dr. Stepics Anita sk.

polgármester jegyző

**Indokolás:**

Az anyakönyvvezetőknek járó juttatás mértékét, szabályozási elveit a Képviselő-testület rendeletben szabályozza. A rendeleti szabályozás immáron esketésekhez alkalmazkodóan állapít meg juttatást az anyakönyvvezetők részére, mely költségeik és hivatali munkaidőn kívüli munkavégzésük díjazása tekintetében kedvezőbb feltételeket teremt meg.